

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/16-01/11

URBROJ: 2186/10-01/1-16-03

Vidovec, 08.09.2016.

**Z A P I S N I K**

**sa 3. Izvanredne sjednice Općinskog vijeća Općine Vidovec, održane dana 08. rujna 2016. godine, ( četvrtak ) u prostorijama Općine Vidovec**

**Sjednica je započela u 20,00 sati.**

Predsjednik Općinskog vijeća Općine Vidovec Zdravko Pizek :

„Pozdravljam sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog i djelatnice Jedinstvenog upravnog odjela Općine Vidovec.

Otvaram 3. Izvanrednu sjednicu Općinskog vijeća Općine Vidovec, s time da sam zaprimio dopis od općinskog načelnika koji ima pravo tražiti sazivanje izvanredne sjednice. Zbog toga smo i sazvali izvanrednu sjednicu zbog ažurnosti i hitnosti nekih postupaka“.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 9 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Benček, Dubravko Zavrtnik, Marijo Serini, Sandra Kolarić, Ivica Papec i Nikola Pozder

**SJEDNICI NISU PRISUSTVOVALI ČLANOVI OPĆINSKOG VIJEĆA** :

Nadica Cafuk-neopravdano, Damir Hosni-neopravdano, Hrvoje Hosni-opravdano, Ivan Kušćar-opravdano, Srećko Županić-neopravdano

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenica načelnika Dubravka Rog, viši referent za komunalno gospodarstvo Nikolina Koščak, Emina Ljubek viši stručni suradnik za opće poslove i EU fondove i v.d. pročelnica Mateja Novak.

**UTVRĐIVANJE DNEVNOG REDA ZA 03. IZVANREDNU SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„ Predlažem slijedeći dnevni red“

**D N E V N I R E D**

1. Prijedlog Odluke o poništenju postupka provedbe javne nabave za radove za izgradnju etno kuće-kulturno-informativno-turističko-edukacijskog centra Domitrovec,
2. Prijedlog Odluke o pokretanju ponovnog postupka provedbe javne nabave za radove za izgradnju etno kuće-kulturno-informativno-turističko-edukacijskog centra Domitrovec,
3. Prijedlog Odluke o prihvaćanju ponude za Energetski učinkovitu i ekološku javnu rasvjetu na području općine Vidovec,
4. Polugodišnji izvještaj o izvršenju Proračuna Općine Vidovec za razdoblje od 01. Siječnja do 30. Lipnja 2016. Godine,
5. Polugodišnji izvještaj o izvršenju Financijskog plana Dječjeg vrtića „Škrinjica“ za razdoblje od 01.01.2016. – 30.06.2016. godine,
6. Razno.

Predsjednik Općinskog vijeća Zdravko Pizek :

„Da li ima još netko kakvu dopunu ili prijedlog, ako nema dajem takav dnevni red na glasovanje“

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dnevni red za 3. Izvanrednu sjednicu Općinskog vijeća Općine Vidovec usvojeni jednoglasno, sa 9 glasova od 9 prisutnih članova Općinskog vijeća.**

**Točka 1.**

**Prijedlog Odluke o poništenju postupka provedbe javne nabave za radove za izgradnju etno kuće-kulturno-informativno-turističko-edukacijskog centra Domitrovec**

Predsjednik Općinskog vijeća Zdravko Pizek :

„Molim načelnika da obrazloži prijedlog Odluke“.

Načelnik Bruno Hranić obrazložio je razlog donošenja Odluke o poništenju postupka provedbe javne nabave za radove za izgradnju etno kuće-kulturno-informativno-turističko-edukacijskog centra Domitrovec, a ujedno se nadovezao i na drugu točku dnevnog reda o pokretanju ponovnog postupka provedbe javne nabave“.

Predsjednik Općinskog vijeća Zdravko Pizek :

„Otvaram raspravu“

U raspravi sudjelovali su članovi Općinskog vijeća : Dubravko Zavrtnik, Nikola Pozder, Martina Bistrović, načelnik Bruno Hranić i predsjednik Vijeća Zdravko Pizek.

Predsjednik Općinskog vijeća Zdravko Pizek :

„Ako nema više nikoga za raspravu, tko je za prijedlog za poništenje postupka provedbe javne nabave?“

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o poništenju postupka provedbe javne nabave za radove za izgradnju etno kuće-kulturno-informativno-turističko-edukacijskog centra Domitrovec usvojena jednoglasno sa 9 glasova od 9 prisutnih članova Općinskog vijeća.**

**Točka 2.**

**Prijedlog Odluke o pokretanju ponovnog postupka provedbe javne nabave**

**za radove za izgradnju etno kuće-kulturno-informativno-turističko-edukacijskog**

**centra Domitrovec**

Predsjednik Općinskog vijeća Zdravko Pizek :

„Ova točka također je bila objašnjena uz prethodnu, otvaram raspravu“.

U raspravi sudjelovali su članovi Vijeća : Dubravko Zavrtnik, Martina Bistrović, Marijo Serini, Nikola Pozder

Predsjednik Općinskog vijeća Zdravko Pizek :

„Možemo na glasovanje, tko je za ponovno pokretanje postupka javne nabave?“.

Tko je za : 8 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o pokretanju ponovnog postupka provedbe javne nabave za radove za izgradnju etno kuće-kulturno informativno-turističko-edukacijskog centra Domitrovec usvojena sa 8 glasova od 9 prisutnih članova Općinskog vijeća.**

**Točka 3.**

**Prijedlog Odluke o prihvaćanju ponude za Energetski učinkovitu i ekološku javnu rasvjetu na području općine Vidovec**

Načelnik Bruno Hranić informirao je članove Općinskog vijeća o provedbi javne nabave, o ponudi firme koja je pristigla obzirom na rokove i obzirom da je pristigla jedna jedina ponuda sa svim prilozima osim jednog izvatka, koji po zakonu možemo dodatno zatražiti i nakon toga prihvatiti tu ponudu kao najpovoljniju s obzirom da je i jedina, a nakon toga moramo donijeti odluku o prihvaćanju te ponude i proslijediti ugovor sa izvođačem ministarstvu da bi nam proslijedili sredstva“.

Predsjednik Općinskog vijeća Zdravko Pizek :

„Otvaram raspravu“

U raspravi sudjelovali su članovi Vijeća : Nikola Pozder, Dubravko Zavrtnik, općinski načelnik Bruno Hranić, Emina Ljubek viši stručni suradnik za opće poslove i EU fondove.

Predsjednik Općinskog vijeća Zdravko Pizek :

„Ako nema više za raspravu, da li ste za takav prijedlog Odluke?“.

Martina Bistrović članica Općinskog vijeća :

„Tu je točka 3. Prijedlog Odluke, mi fizički tu nemamo taj prijedlog Odluke o prihvaćanju ponude za Energetski učinkovitu i ekološku javnu rasvjetu na području općine Vidovec i ne znamo točno za što ćemo glasovati, odluka nije napravljena“.

Emina Ljubek viši stručni suradnik za opće poslove i EU fondove :

„Nemate za što glasovati, u biti htjeli smo Vas samo obavijestiti, tu krivo piše prijedlog Odluke jer ne možete donijeti odluku dok nedostaje dokumentacija, samo da imate informaciju da se može sklopiti ugovor, po zakonu na kraju načelnik donosi odluku, to je samo informacija“.

Članica Vijeća Martina Bistrović :

„Onda je trebalo to drugačije navesti, nema odluke i onda ne trebamo ni glasovati“.

**Predsjednik Općinskog vijeća Zdravko Pizek :**

**„Nema glasovanja po trećoj točci, zatvaram treću točku i prelazimo na sljedeću“.**

**Točka 4.**

**Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2016. godine**

Načelnik Bruno Hranić ukratko je obrazložio Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2016. godine uz napomenu da su isti izvještaj svi članovi Vijeća zaprimili u pismenom obliku.

Predsjednik Općinskog vijeća Zdravko Pizek :

„Otvaram raspravu „.

Članica Vijeća Martina Bistrović postavila je pitanje vezano uz polugodišnji izvještaj, dok je načelnik Bruno Hranić podnio odgovor.

Predsjednik Općinskog vijeća Zdravko Pizek :

„Ako više nema zatvaram raspravu i dajem na glasovanje Polugodišnji izvještaj“.

Tko je za : 8 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2016. godine usvojeni sa 8 glasova od 9 prisutnih članova Općinskog vijeća.**

**Točka 5.**

**Polugodišnji izvještaj o izvršenju Financijskog plana Dječjeg vrtića „Škrinjica“ za razdoblje od 01.01.2016. – 30.06.2016. godine**

Kratko obrazloženje u vezi Polugodišnjeg izvještaja o izvršenju Financijskog plana Dječjeg vrtića „Škrinjica“ za razdoblje od 01.01.2016. – 30.06.2016. godine podnio je predsjednik Općinskog vijeća Zdravko Pizek.

Predsjednik Općinskog vijeća Zdravko Pizek :

„Tko je za takav Polugodišnji izvještaj ?

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju Financijskog plana Dječjeg vrtića „Škrinjica“ za razdoblje od 01.01.2016. – 30.06.2016. godine usvojeni jednoglasno sa 9 glasova od 9 prisutnih članova Općinskog vijeća.**

**Točka 6.**

**Razno.**

Načelnik Bruno Hranić :

„Dajem prijedlog da i dalje sufinanciramo školski prijevoz za učenike koje Vlada RH ne sufinancira zbog male udaljenosti, prema istom modelu kao i do sada, za nekih 30-ak učenika srednjih škola s područja naše općine“.

Predsjednik Općinskog vijeća Zdravko Pizek :

„Da li se slažete sa prijedlogom načelnika ?„

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno“.**

Načelnik Bruno Hranić :

„Isto tako, u proračunu Općine osigurana su sredstva za prijevoz učenicima OŠ Vidovec, sljedeći vikend se održava Zeljarijada, naručeni su dodatno suncobrani koji će biti podijeljeni našim poljoprivrednim proizvođačima u subotu na otvorenju gospodarskog sajma, sutra bi trebali dobiti elaborat ministarstva o divljačima/vranama i nakon toga krećemo u rješavanje tih problema.

Načelnik Bruno Hranić :

„Imamo jedan slučaj gdje je za vrijeme nevremena na stambenom objektu Presečki Stjepana iz Cargovca srušeni krov, pa predlažem, obzirom da živi sam, da mu se isplati jednokratna novčana pomoć u iznosu od 3.000,00 kuna za sanaciju krova“.

Predsjednik Općinskog vijeća Zdravko Pizek :

„Tko je za takav prijedlog, za novčanu pomoć u iznosu od 3.000,00 kuna za sanaciju krova i za nabavu i podjelu suncobrana ?“

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno“.**

Time je predsjednik Vijeća Zdravko Pizek zatvorio 3. Izvanrednu sjednicu Općinskog vijeća Općine Vidovec.

Sjednica je završila u 20 sati i 40 minuta.

Općinsko vijeće Općine Vidovec

Predsjednik

Zdravko Pizek

Zapisnik sastavila :

Andreja Peharda